المهم اجا اليوم الموعود و بلش العرس و كلشي تمام اول ما وقفنا ورا الباب الي بفتحوه عشان نفوت منو عالصاله طمل و حكالي احكيلك اعتراف انا نسيت كلشي انا عصبت و صرت ابهدل فيه و انا شاده ع سناني و مسكرتهم مشان ما حدا ينتبه عرفتو الحركه بنص البهدله فتح باب الصاله و الكل كان بتطلع فينا بستنونا نفوت و اضطريت اسكت مشينا و مرقنا من بين الجميع و هو زي الأهبل قاعد بلوحلهم و بتطلع عالناس و بوزع قبلات و عايش الجو و ماشي اسرع مني حتى مش مستني علي و انا ويلي امسك ايدو او امسك بدلتي و ويلي الكعب و اسلاك الكاميرات الي بتعرقل فيها اخر اشي وصلنا عاللوج و هو ماسح فيني السجاده الحمرا و شاحطني عالأرض و مكياجي كاحت عن صباحي لإنو احتك بالسجاد بعدها اشتغلت اغنيه و لازم ننزل نرقص الغبي ما مسك ايدي و احنا نازلين عن درجات اللوج و فوقها سبقني و بلش رقص قبلي انا كان لازم الملم الموقف و اقعد ارقص عادي مع اني رح انجلط و انا برقص قعدت اجحر فيه و احكيلو بحواجبي يقرب و هو مش فاهم رحت انا لعندو و مسكت ايديه و قعدت ارقص معو و احنا بنرقص و رابطين ايدينا ببعض و بنحركهم يمين شمال هو من حماسو شخلعني حاس فيني الصاله فجأه وهو بلولح فيني حسيت انو اختل توازني من تحت و صرت اطلع و انزل و انا برقص لحد ما استوعبت انو في كعب انكسر الناس بتطلعو علينا و مصدومين هدول برقصو ولا طالعين ع حلبه مصارعه طبعا ما كان في حل غير اني اشلح الكعب و بس شلحتو صرت اقصر منو بعشرين سانتي شغلولنا اغنيه هاديه و بلش السلو رحت لفيت ايديني حولين رقبتو و انا واقفه ع روس اصابعي و بجحر فيه و بحكيلو بحواجبي يطمل بس ولا هون حدا اخر اشي فلتو اجري عن الأرض و صرت معلقه برقبتو زي البقره الي ملبسينها عقد مشان يميزوها و صار يلف فيني و يحمي اكتر و انا بصرخ و بحكيلو وقف و هو برضو متمسح فش استقبال اخر اشي استوعب و وقف فجأه و لإنو فجأه انا ضليت طايره و جابوني من بين الطاولات اجت فقره الكيكه و مسك عريسي السيف و صار يعمل حركات هبله فيه و ضليت ادعي نقطع الكيكه بدون ما يقلع عين حدا بعدين اعطوه كاسه بيبسي و اعطوني كاستي لفيت عليه مشان نعمل حركه الكاسات اللولبيه لقيتو شارب كاستو و مخلصها حاولت ما ابين انحراجي من غبائو و مسكت الشوكه الي فيها كيكه مشان نوكلها مع بعض هو حب يعمل حالو نغش و يوكلها كلها فقرط منخاري معها